CELEX: 52022PC0025
Language: hr
Date: 2022-01-26
Title: Prijedlog ODLUKE EUROPSKOG PARLAMENTA I VIJEĆA o mobilizaciji Europskog fonda za prilagodbu globalizaciji za radnike koji su proglašeni viškom (EGF/2022/000 TA 2022 – Tehnička pomoć na inicijativu Komisije)

EUROPSKA KOMISIJA
            Bruxelles, 26.1.2022.
            COM(2022) 25 final
            2022/0015(BUD)
            
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji za radnike koji su proglašeni viškom (EGF/2022/000 TA 2022 – Tehnička pomoć na inicijativu Komisije)
            
               
         
         
            
               OBRAZLOŽENJE
            
            
               Pravila koja se primjenjuju na financijske doprinose iz Europskog fonda za prilagodbu globalizaciji za radnike koji su proglašeni viškom (EGF) utvrđena su Uredbom (EU) br. 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013
                  1
                (u daljnjem tekstu Uredba o EGF-u).
            
            
               SAŽETAK ZAHTJEVA
            
            
               
                  Glavni podaci:
               
               
                  Referentni broj EGF-a
                        EGF/2022/000
               
               
                  Europska komisija
                        Tehnička pomoć
               
               
                  Administrativni rashodi: proračun u EUR
                        290 000
               
               
                  % administrativnih rashoda (gornja granica: 0,5 %)
                        0,14 %
               
            
            
            
               U skladu s člankom 11. stavkom 1. Uredbe o EGF-u svake se godine na inicijativu Komisije za tehničku pomoć može staviti na raspolaganje najviše 0,5 % najvišega godišnjeg iznosa EGF-a.
            
            
            
               Tehnička pomoć koja će se financirati i specifikacija predviđenih troškova
            
            
               1.Pandemija bolesti COVID-19 nije samo poremetila provedbu predmeta u okviru EGF-a, već je uzrokovala i nesigurnost u pogledu općih operacija, posebno aktivnosti za koje bi bila nužna fizička prisutnost. Stoga Komisija 2021. nije zatražila potporu za tehničku pomoć. Prijedlog za 2022. prilagođen je trenutačnoj situaciji.
            
            
               2.Doprinos će se upotrijebiti za rashode navedene u članku 11. stavcima 1. i 4. te u članku 12. stavcima 2., 3. i 4. Uredbe o EGF-u, kako je navedeno u nastavku teksta. Njime će upravljati Europska komisija u okviru izravnog upravljanja.
            
            
            
                     
                        Opis
                     
                  
                  
                     
                        Ukupni rashodi 
                        (EUR)
                     
                  
               
                     
                        Administrativni rashodi
                     
                  
                  
                     
                        190 000
                     
                  
               
                     
                        Tehnički rashodi
                     
                  
                  
                     
                        100 000
                     
                  
               
                     
                        Ukupni predviđeni rashodi
                     
                  
                  
                     
                        290 000
                     
                  
               
            
               3.Administrativni rashodi
            
            
               ·Stručna skupina osoba za kontakt u EGF-u, s po dva člana iz svake države članice, održat će redovne sastanke (u prvoj i drugoj polovini 2022. i prvoj polovini 2023.). Zbog pandemije je sastanak 2021. održan u potpunosti virtualno. Prema trenutačnom planu, 2022. vjerojatno će se opet održavati sastanci s fizičkom prisutnošću.
            
         
         
            
               ·Radi promicanja umrežavanja među državama članicama Komisija će organizirati seminar uz sudjelovanje provedbenih tijela EGF-a i socijalnih partnera, koji će biti zakazan dan prije sastanka stručne skupine za 2022. Sastanak će se vjerojatno održati uz fizičku prisutnost.
            
            
               ·Aktivnosti informiranja: internetska stranica o EGF-u
                  2
               , koju je Komisija uspostavila u okviru stranica Glavne uprave za zapošljavanje, socijalna pitanja i uključivanje i koju održava u skladu s člankom 12. stavkom 2. Uredbe o EGF-u, redovito će se ažurirati i proširivati, a svaki novi element prevodit će se na sve jezike EU-a. Povećat će se opća svijest o EGF-u te će se promicati njegova vidljivost. EGF će biti tema različitih publikacija i audiovizualnih aktivnosti Komisije u skladu s odredbama članka 11. stavka 1. Uredbe o EGF-u. 
            
            
            
               4.Tehnički rashodi
            
            
               ·Održavanje i ažuriranje sustava za elektroničku razmjenu podataka. Komisija nastavlja raditi na standardizaciji postupaka za podnošenje zahtjeva za dodjelu sredstava iz EGF-a i upravljanje EGF-om s pomoću funkcionalnosti Zajedničkog sustava upravljanja zajedničkim fondom (SFC). To omogućuje pojednostavnjivanje zahtjeva podnesenih na temelju Uredbe o EGF-u, njihovu ubrzanu obradu i lakše dobivanje različitih izvješća. Sučelje SFC-a olakšava i financijske operacije EGF-a. To konkretno obuhvaća:
            
            
               –održavanje aplikacije SFC-a za razdoblje 2014.–2020. i daljnji razvoj potreban za zaključenje predmeta;
            
            
               –daljnji razvoj sučelja EGF-a za razdoblje 2021.–2027. u SFC-u, posebno nove funkcije i prilagodbe radi usklađivanja SFC-a sa zahtjevima Uredbe o EGF-u za razdoblje 2021.–2027.
            
            
               ·Praćenje i prikupljanje podataka: Komisija će prikupiti podatke o primljenim, plaćenim i zaključenim zahtjevima te o predloženim i provedenim mjerama. Ti će se podaci objaviti na internetskoj stranici i sastaviti u odgovarajućem obliku za buduća dvogodišnja izvješća.
            
            
            
               Financiranje
            
            
               5.Najviši raspoloživi godišnji proračun EGF-a za 2022. iznosi 186 milijuna EUR u cijenama iz 2018. (201 332 382 EUR u cijenama iz 2022.), kako je utvrđeno člankom 8. Uredbe Vijeća (EU, Euratom) br. 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027.
                  3
               
            
            
               6.U članku 11. stavku 1. Uredbe o EGF-u navodi se da se na inicijativu Komisije za tehničku pomoć može upotrijebiti 0,5 % tog iznosa. Trenutačno je na raspolaganju čitav iznos za 2022. Predloženi iznos čini 0,14 % najvišega godišnjeg proračuna dostupnog za EGF 2022.
            
            
               7.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 9. Međuinstitucijskog sporazuma od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  4
               .
            
            
            
               Povezani akti
            
            
               8.Istodobno s podnošenjem ovog Prijedloga odluke o mobilizaciji EGF-a Komisija će Europskom parlamentu i Vijeću podnijeti prijedlog za prijenos iznosa od 290 000 EUR u odgovarajuću proračunsku liniju.
            
            
            
               Izvor odobrenih sredstava za plaćanje
            
            
               9.Odobrena sredstva iz proračunske linije EGF-a upotrijebit će se za pokrivanje iznosa od 290 000 EUR potrebnog za tehničku pomoć.
            
            
               2022/0015 (BUD)
            
         
         
            
               Prijedlog
            
            
               ODLUKE EUROPSKOG PARLAMENTA I VIJEĆA
            
            
               o mobilizaciji Europskog fonda za prilagodbu globalizaciji za radnike koji su proglašeni viškom (EGF/2022/000 TA 2022 – Tehnička pomoć na inicijativu Komisije)
            
            
               EUROPSKI PARLAMENT I VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013
                  5
               , a posebno njezin članak 15. stavak 1.,
            
            
               uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  6
               , a posebno njegovu točku 9.,
            
            
               uzimajući u obzir prijedlog Europske komisije,
            
            
               budući da:
            
            
               (1)Cilj je Europskog fonda za prilagodbu globalizaciji za radnike koji su proglašeni viškom (EGF) pokazati solidarnost i promicati dostojanstveno i održivo zaposlenje u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima da se što je prije moguće ponovno uključe u dostojanstveno i održivo zaposlenje. 
            
            
               (2)EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđen člankom 8. Uredbe Vijeća (EU, Euratom) 2020/2093
                  7
               .
            
            
               (3)Uredbom (EU) 2021/691 određeno je da se svake godine na inicijativu Komisije za tehničku pomoć može upotrijebiti najviše 0,5 % najvišega godišnjeg iznosa EGF-a.
            
            
               (4)EGF bi se stoga trebao mobilizirati kako bi se pružila tehnička pomoć na inicijativu Komisije u iznosu od 290 000 EUR.
            
            
               (5)Ova bi se Odluka trebala primjenjivati od dana njezina donošenja kako bi se što više skratilo vrijeme za mobilizaciju EGF-a,
            
            
               DONIJELI SU OVU ODLUKU: 
            
            
               Članak 1.
            
            
               U okviru općeg proračuna Unije za financijsku godinu 2022. mobilizira se Europski fond za prilagodbu globalizaciji za radnike koji su proglašeni viškom kako bi se osigurao iznos od 290 000 EUR u obliku odobrenih sredstava za preuzimanje obveza i odobrenih sredstava za plaćanje.
            
            
               Članak 2.
            
            
               Ova Odluka stupa na snagu na dan objave u Službenom listu Europske unije. Primjenjuje se od [datum donošenja odluke]
                  8*.
            
            
               Sastavljeno u Bruxellesu
            
         
         
            
               
                  Za Europski parlament
                        Za Vijeće
               
               
                  Predsjednik
                        Predsjednik 
                  
            
         
         
            
                  
                     (1)
                  
                        SL L 153, 3.5.2021., str. 48.
               
               
                  
                     (2)
                  
                        
                  https://ec.europa.eu/social/main.jsp?catId=326&langId=hr
                   
               
               
                  
                     (3)
                  
                        SL L 433, 22.12.2020., str. I/15.
               
               
                  
                     (4)
                  
                        SL L 433, 22.12.2020., str. I/29.
               
               
                  
                     (5)
                  
                        SL L 153, 3.5.2021., str. 48.
               
               
                  
                     (6)
                  
                        SL L 433, 22.12.2020., str. I/29.
               
               
                  
                     (7)
                  
                        Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433, 22.12.2020., str. I/15.).
               
               
                  
                     (8)
                  * 
                        Datum unosi Parlament prije objave u SL-u.